Paterna amplia fins a la mitjanit l'horari de les Sales d'Estudi
07/06/2021

# Paterna amplia fins a la mitjanit l'horari de les Sales d'Estudi

[![Paterna amplía hasta la medianoche el horario de las Salas de Estudio ](/images/noticias/2021/06/7310/7310_lg.jpg)](/images/noticias/2021/06/7310/7310_lg.jpg)

07.06.2021

Ateses les peticions dels estudiants usuaris d'aquestes sales d'estudi, aquestes romandran obertes de 8 a 00 h a partir de demà dimarts, 8 de juny i fins al 4 de juliol per a facilitar-los la preparació dels exàmens

L'Ajuntament de Paterna ha ampliat en una hora més l'horari de les sales d'estudi de la Biblioteca de la Cova Gran, Biblioteca “Vicente Miguel Carceller” de La Canyada i de l'Agència de Lectura de Terramelar, després de la finalització del toc de queda.  
  
Així ho ha anunciat hui el regidor de Joventut, Roberto Usina, qui ha explicat que “amb l'ampliació de l'horari donem resposta a les diferents peticions que venim rebent per part dels usuaris d'aquestes sales d'estudi de disposar d'una hora més per a preparar els seus exàmens”.  
  
D'eta manera, a partir de demà dimarts, 8 de juny, i fins al 4 de juliol, els estudiants disposaran d'una hora més en horari de nit, concretament de de 23.00 a 00.00 hores, per a preparar els seus exàmens a les sales d'estudi, que romandran obertes des de les 8 fins a les 00 hores.  
  
A més, amb l'objectiu de facilitar l'accés a les sales ja no serà necessari sol·licitar cita prèvia. No obstant això, es farà un registre per part del personal i es mantindran tots els protocols i mesures anti-covid per a garantir la seguretat dels estudiants.